b'\n_START_ARTICLE_\nIvan Hafner\n_START_SECTION_\n\xc5\xbdivljenjepis\n_START_PARAGRAPH_\nRojen je bil 17. maja 1867 v Hrastju pri \xc5\xa0entjerneju v dru\xc5\xbeini Gra\xc5\xa1\xc4\x8dinskega oskrbnika v Gracarjevem turnu. Po kon\xc4\x8dani gimnaziji v Novem mestu, se je \xc5\xbeelel posvetiti prirodoslovnemu \xc5\xa1tudiju, za kar pa ni imel gmotne osnove. Zato se je leta 1889 zaposlil kot po\xc5\xa1tni uradnik; najprej v Gorici, po nekaj letih pa se je vrnil v Ljubljano, kjer je ostal do smrti. Umrl je 7. maja 1947._NEWLINE_Z metulji se je za\xc4\x8del ukvarjati \xc5\xbee v otro\xc5\xa1ki sobi in je vse \xc5\xbeivljenje je raziskoval metulje in bil vodilni slovenski raziskovalec metuljev (lepidopterolog). Okoli njega so se od za\xc4\x8detka 20. stoletja naprej zbirali vsi tedanji slovenski raziskovalci metuljev.\n_START_SECTION_\nDelo\n_START_PARAGRAPH_\nHafner je napisal veliko strokovnih in znanstvenih prispevkov v raznih entomolo\xc5\xa1kih in drugih revijah. Najpomembnej\xc5\xa1a so favnisti\xc4\x8dna dela o metuljih Kranjske (Carniola, 1909-1912), metuljih Gori\xc5\xa1ke (Carniola, 1911) in v rokopisu izpopolnjen seznam, ki zajema tudi metulj\xc4\x8dke (Mikrolepidoptera). Med vojnama je organiziral slovenske entomologe in sodeloval pri urejanju zbirk v Prirodoslovnem muzeju Slovenije v Ljubljani. Po njem je imenovanih ve\xc4\x8d vrst in podvrst metuljev (Everita hafneri, Coleophora hafneri).'